ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
മുംബൈ , സിന്ധുദുർഗിലെ ചിപ്പി വിമാനത്താവളം എന്നിവയ്ക്കിടയിൽ വിമാന സർവീസുകൾ ആരംഭിച്ചതിൽ പ്രധാനമന്ത്രി സന്തോഷം പ്രകടിപ്പിച്ചു
മുംബൈ , സിന്ധുദുർഗിലെ ചിപ്പി വിമാനത്താവളം എന്നിവയ്ക്കിടയിലുള്ള പുതിയ വിമാന സർവീസുകൾ ഈ മേഖലയിലെ ടൂറിസത്തിനും കണക്റ്റിവിറ്റിക്കും ഊർജ്ജം പകരുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
വ്യോമയാന മന്ത്രി ശ്രീ ജ്യോതിരാദിത്യ സിന്ധ്യയുടെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു:
"കൊങ്കൺ മേഖലയിലെ ഉത്കൃഷ്ടരായ ആളുകൾക്ക് ഇന്ന് ഒരു പ്രത്യേക ദിവസമാണ്, ഇത് കണക്റ്റിവിറ്റിക്കും ടൂറിസത്തിനും ഒരു ഉത്തേജനം നൽകും."
(
ആരോഗ്യ, കുടുംബക്ഷേമ മന്ത്രാലയം
158.46 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ജനുവരി 19, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 158.46 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
12.84 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
(Visitor Counter : 102
രാജ്യരക്ഷാ മന്ത്രാലയം
പ്രതിരോധമന്ത്രി ശ്രീ രാജ്നാഥ് സിങ്ങിന്റെ നേതൃത്വത്തിലുള്ള ഡിഫൻസ് അക്വിസിഷൻ കൗൺസിൽ, 'മേക്ക് ഇൻ ഇന്ത്യ' പദ്ധതിക്ക് കീഴിൽ സായുധ സേനയുടെ നവീകരണത്തിനായി 7,965 കോടി രൂപയുടെ നിർദ്ദേശങ്ങൾ അംഗീകരിച്ചു
പ്രതിരോധ മന്ത്രി ശ്രീ രാജ്നാഥ് സിംഗിന്റെ അധ്യക്ഷതയിൽ 2021 നവംബർ 02 ന് നടന്ന ഡിഫൻസ് അക്വിസിഷൻ കൗൺസിൽ , സായുധ സേനയുടെ ആധുനികവൽക്കരണത്തിനും പ്രവർത്തന ആവശ്യങ്ങൾക്കുമുള്ള 7,965 കോടി രൂപയുടെ മൂലധന ഏറ്റെടുക്കൽ ശുപാർശകൾ അംഗീകരിച്ചു. ഈ നിർദ്ദേശങ്ങളെല്ലാം  രൂപകല്പന, വികസനം, നിർമ്മാണം എന്നിവ പൂർണമായും ഇന്ത്യയിൽ നിർവഹിച്ചുകൊണ്ട് 'മേക്ക് ഇൻ ഇന്ത്യ'യ്ക്ക് കീഴിലാണ് വിഭാവനം ചെയ്തിട്ടുള്ളത്.
ഹിന്ദുസ്ഥാൻ എയറോനോട്ടിക്സ് ലിമിറ്റഡിന്റെ  പന്ത്രണ്ട് ലൈറ്റ് യൂട്ടിലിറ്റി ഹെലികോപ്റ്ററുകൾ,ഭാരത് ഇലക്ട്രോണിക്സ് ലിമിറ്റഡി  ൽ നിന്നും നാവിക യുദ്ധക്കപ്പലുകളുടെ ട്രാക്കിംഗ് സംവിധാനം വർധിപ്പിക്കുന്നതിന് സഹായിക്കുന്ന ലിങ്സ്  ഫയർ കൺട്രോൾ സിസ്റ്റം, ഹിന്ദുസ്ഥാൻ എയ്റോനോട്ടിക്സിൽ നിന്നും സമുദ്ര, തീരമേഖല നിരീക്ഷണത്തിന് സഹായിക്കുന്ന നവീകരിച്ച ഡോർണിയർ വിമാനങ്ങൾ എന്നിവ ആഭ്യന്തര വിപണിയിൽ നിന്നും വാങ്ങാൻ അംഗീകരിച്ചവയിൽ ഉൾപ്പെടുന്നു.
ഭാരത് ഹെവി ഇലക്ട്രിക്കൽസ് ലിമിറ്റഡ്  നിർമ്മിക്കുന്ന നവീകരിച്ച സൂപ്പർ റാപ്പിഡ് ഗൺ മൗണ്ട്  തോക്കുകൾ ആത്മനിർഭർ ഭാരതിന് കൂടുതൽ പ്രചോദനം നൽകും. ഇതുവഴി,നാവിക തോക്കുകൾ വിദേശത്തു നിന്നും സംഭരിക്കുന്നത് നിർത്തലാക്കും. ഈ സൂപ്പർ റാപ്പിഡ് ഗൺ മൗണ്ട്കൾ, കൂടുതൽ ദൂരപരിധിയിൽ ഉള്ള ലക്ഷ്യത്തിൽ പ്രയോഗിക്കാൻ ശേഷിയുള്ളതാണ്. ഇവ ഇന്ത്യൻ നാവികസേനയുടെ യുദ്ധക്കപ്പലുകളിൽ ഘടിപ്പിക്കും.
(Visitor Counter : 182
നിതി ആയോഗ്
ഇന്ത്യ-റഷ്യ സ്ട്രാറ്റജിക് എക്കണോമിക് ഡയലോഗ് ഇന്ന്
രണ്ടാമത് ഇന്ത്യ-റഷ്യ സ്ട്രാറ്റജിക് എക്കണോമിക് ഡയലോഗ് ഇന്ന്  ന്യൂഡല്ഹിയില് നടക്കും. നിതി അയോഗ് ഉപാധ്യക്ഷന് ഡോ. രാജീവ് കുമാര്, ഡെപ്യൂട്ടി മിനിസ്റ്റര് ഓഫ് ദ എക്കണോമിക് ഡെവലപ്മെന്റ് ഓഫ് ദ റഷ്യന് ഫെഡറേഷന് മി. തിമൂര് മാക്സിമോവ് എന്നിവര് ഡയലോഗിന് നേതൃത്വം നല്കും. ഗതാഗത രംഗത്തെ അടിസ്ഥാനസൗകര്യ, സാങ്കേതിക വികസനം, കൃഷി, കാര്ഷിക സംസ്കരണ മേഖലയുടെ വികസനം, ചെറുകിട ഇടത്തരം വ്യാപാര പിന്തുണ, ഡിജിറ്റല് ട്രാന്സ്ഫര്മേഷന് & ഫ്രോണ്ടിയര് ടെക്നോളജീസ്, വാണിജ്യം, ബാങ്കിങ്ങ്, ഫിനാന്സ്, വ്യവസായ രംഗങ്ങളിലെ സഹകരണം, ടൂറിസം & കണക്ടിവിറ്റി എന്നീ ആറ് മേഖലകളിലെ സഹകരണത്തിനാണ് ഇന്ത്യ-റഷ്യ സ്ട്രാറ്റജിക് എക്കണോമിക് ഡയലോഗ് പ്രാധാന്യം നല്കുന്നത്. ആദ്യത്തെ ഇന്ത്യ-റഷ്യ സ്ട്രാറ്റജിക് എക്കണോമിക് ഡയലോഗ് 2018 നവംബറില് സെന്റ് പീറ്റേഴ്സ്ബര്ഗിലാണ് നടന്നത്.
IE/AB 
(Visitor Counter : 76
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
അന്താരാഷ്ട്ര സൗരോർജ്ജ സഖ്യത്തിന്റെ നാലാമത് പൊതുസഭാ സമ്മേളനം കേന്ദ്ര ഊർജ്ജ-പുനരുപയോഗ ഊർജ്ജ മന്ത്രി ഉദ്ഘാടനം ചെയ്തു
ന്യൂഡൽഹി, ഒക്ടോബർ 20, 2021
അന്താരാഷ്ട്ര സൗരോർജ്ജ സഖ്യത്തിന്റെ  നാലാമത് പൊതുസഭാ സമ്മേളനം, കേന്ദ്ര ഊർജ്ജ-പുനരുപയോഗ ഊർജ്ജ മന്ത്രിയും അന്താരാഷ്ട്ര സൗരോർജ്ജ സഖ്യത്തിന്റെ അധ്യക്ഷനുമായ ശ്രീ ആർ. കെ. സിംഗ് ഉദ്ഘാടനം ചെയ്തു. 106 രാജ്യങ്ങൾ സമ്മേളനത്തിൽ പങ്കെടുക്കുന്നു.
സർവത്രികവും സുസ്ഥിരവുമായ ഊർജ്ജമെന്ന ലക്ഷ്യം കൈവരിക്കാൻ ഏറ്റവും ഫലപ്രദമായ മാർഗ്ഗം സൗരോർജ്ജം ആണെന്ന് ഉദ്ഘാടന പ്രസംഗത്തിൽ ശ്രീ ആർ. കെ. സിംഗ് പറഞ്ഞു. ഗ്രിഡ് രഹിത വിതരണ പരിഹാരങ്ങളും താങ്ങാവുന്ന ചെലവുമാണ് ഇതിന് പ്രധാന കാരണങ്ങൾ. നമ്മുടെ ഊർജ്ജ മേഖലയെ അതിവേഗം കാർബൺ വിമുക്തമാക്കാൻ ഏറ്റവും അനുയോജ്യമായ മാർഗ്ഗമാണിത്.
ഊർജ്ജ ലഭ്യതയിൽ നേരിടുന്ന പ്രശ്നങ്ങൾ പരിഹരിക്കേണ്ടത് പരമ പ്രധാനമാണെന്ന് അദ്ദേഹം ഊന്നിപ്പറഞ്ഞു. ഊർജ്ജം ലഭ്യമല്ലാത്ത ലോകമെമ്പാടുമുള്ള 800 ദശലക്ഷം ആളുകൾക്ക് ഊർജ്ജഗമ്യത ഉറപ്പാക്കാൻ ISA യ്ക്ക് കഴിയും.
അമേരിക്കൻ പ്രസിഡന്റിന്റെ കാലാവസ്ഥാ വ്യതിയാന പ്രത്യേക പ്രതിനിധി ജോൺ കെറി, ISA സമ്മേളനത്തിൽ പ്രത്യേക പ്രഭാഷണം നടത്തി.
2030 ഓടെ 450 ജിഗാവാട്ട് പുനരുപയോഗ ഊർജ്ജ ഉത്പാദനമെന്ന ലക്ഷ്യം കൈവരിക്കാനുള്ള ഇന്ത്യയുടെ ശ്രമങ്ങളെ അമേരിക്ക ശക്തമായി പിന്തുണയ്ക്കുന്നുവെന്ന് ജോൺ കെറി പറഞ്ഞു. 100 ജിഗാവാട്ട് പുനരുപയോഗ ഊർജ്ജമെന്ന ലക്ഷ്യം കൈവരിച്ചുകൊണ്ട് വളർന്നുവരുന്ന സമ്പദ്വ്യവസ്ഥകൾക്ക് ഇന്ത്യ ഇതിനോടകം ഒരു മാതൃക സൃഷ്ടിച്ചിട്ടുണ്ട്. ഹരിതഗൃഹ വാതക ബഹിർഗമനം കുറയ്ക്കുന്നതിന് ISA-യുടെ പങ്ക് നിർണായകമാണെന്നും സൗരോർജ്ജ ഉത്പാദനം ത്വരിതപ്പെടുത്താനുള്ള ധാരാളം സാധ്യതകളുണ്ടെന്നും അദ്ദേഹം കൂട്ടിച്ചേർത്തു.
യൂറോപ്യൻ കമ്മീഷൻ എക്സിക്യൂട്ടീവ്-വൈസ് പ്രസിഡന്റ്, യൂറോപ്യൻ ഗ്രീൻ ഡീൽ, ഫ്രാൻസ് ടിമ്മർമാൻസ് ISA പൊതുസഭയുടെ ഉദ്ഘാടന സമ്മേളനത്തിൽ പങ്കെടുക്കുകയും സംരംഭത്തിന് യൂറോപ്യൻ യൂണിയന്റെ പിന്തുണ ഉറപ്പുനൽകുകയും ചെയ്തു.
RRTN
(Visitor Counter : 143
പ്രധാനമന്ത്രിയുടെ ഓഫീസ്
സൈനിക മേധാവികളുടെ സംയുക്ത സമ്മേളനത്തിൽ പ്രധാനമന്ത്രി പങ്കെടുത്തു.
പ്രധാനമന്ത്രി ശ്രീ നരേന്ദ്ര മോദി ഇന്ന് മധ്യപ്രദേശിലെ ഭോപ്പാലിൽ നടന്ന സൈനിക മേധാവികളുടെ സംയുക്ത സമ്മേളനത്തിൽ പങ്കെടുത്തു.
സുസജ്ജം , ഉജ്ജീവനം, സന്ദർഭോചിതം ’ എന്ന വിഷയത്തിലായിരുന്നു സൈനിക മേധാവികളുടെ ത്രിദിന സമ്മേളനം . സായുധ സേനയിലെ കൂട്ടായ്മയും , തീയേറ്ററൈസേഷനും ഉള്പ്പെടെ ദേശീയ സുരക്ഷയുമായി ബന്ധപ്പെട്ട വിവിധ വിഷയങ്ങളില് ചര്ച്ചകള് നടന്നു .സ്വയംപര്യാപ്തത കൈവരിക്കുന്നതിനുള്ള സായുധ സേനയുടെ തയ്യാറെടുപ്പും പ്രതിരോധ ആവാസവ്യവസ്ഥയിലെ പുരോഗതിയും അവലോകനം ചെയ്തു.
മൂന്ന് സായുധ സേനകളിലെ കമാന്ഡര്മാരും പ്രതിരോധ മന്ത്രാലയത്തിലെ മുതിര്ന്ന ഉദ്യോഗസ്ഥരും സമ്മേളനത്തില് പങ്കെടുത്തു . കര, നാവിക, വ്യോമസേനകളിലെ സൈനികര്, നാവികര്, വൈമാനികര് എന്നിവരുമായി സമഗ്രവും അനൗപചാരികവുമായ ആശയവിനിമയവും നടന്നു.
പ്രധാനമന്ത്രി ട്വീറ്റ് ചെയ്തു;
“ഇന്ന് ഭോപ്പാലിൽ, സൈനിക മേധാവികളുടെ സംയുക്ത സമ്മേളനത്തിൽ പങ്കെടുത്തു. ഇന്ത്യയുടെ സുരക്ഷാ സംവിധാനങ്ങൾ വർധിപ്പിക്കാനുള്ള മാർഗ്ഗങ്ങളെക്കുറിച്ച് ഞങ്ങൾ വിപുലമായ ചർച്ചകൾ നടത്തി.
(ND
പൊതുസ്ഥലങ്ങളിലെ വാസയോഗ്യമായ താമസസ്ഥലങ്ങളില് അനധികൃതമായി കുടിയേറിയിരിക്കുന്നവര്ക്കെരിരെ കര്ശന നടപടി സ്വീകരിക്കുന്നതിന്റെ ഭാഗമായി പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം പൊതുസ്ഥല  ഭേദഗതി ബില് 2019 മായി മുന്നോട്ടുപോകുന്നതിന് അനുമതി നല്കി.
നേട്ടങ്ങള്:
ഗവണ്മെന്റ് കെട്ടിടങ്ങളില് നിന്ന് അനധികൃത കുടിയേറ്റക്കാരെ വേഗത്തില് ഒഴിപ്പിക്കുന്നതിന് ഈ ഭേദഗതി സൗകര്യമൊരുക്കും. അതിലൂടെ ഒഴിവുവരുന്ന കെട്ടിടങ്ങള് യോഗ്യരായ വ്യക്തികള്ക്ക് അവരുടെ വെയിറ്റിംഗ് ലിസ്റ്റിലെ കാലാവധി എത്തുമ്പോള് നല്കാന് കഴിയും.
വാസയോഗ്യമായ കെട്ടിടങ്ങള് ലഭിക്കുന്നതിനു വേണ്ടി കാത്തിരിക്കേണ്ട സമയം കുറയ്ക്കുന്നതിന് ഇത് സഹായിക്കും.
പ്രത്യാഘാതങ്ങള്:
പൊതുസ്ഥല  ഭേദഗതി ബില് 2017ന്റെ സ്ഥാനത്താണ് പുതിയ ബില് വരുന്നത്.
നടക്കാനിരിക്കുന്ന പാര്ലമെന്റ് സമ്മേളനത്തില് ഇത് അവതരിപ്പിക്കും.
നടപ്പിലാക്കല്:
പൊതുസ്ഥല  നിയമം 1971ലെ വകുപ്പ് 2, 7 എന്നിവയിലെ ഭേദഗതിയാണ് ബില്ല് ലക്ഷ്യമാക്കുന്നത്. വകുപ്പ് 2ല് ക്ക് മുമ്പിലായി ഉപവകുപ്പ് യും ഒരു പുതിയ വകുപ്പായി വകുപ്പ് 3ല് 3എയ്ക്ക് താഴെയായി 3ബിയും വകുപ്പ് 7ല് ഉപവകുപ്പായി 3 എയ്ക്ക് താഴെയായി ഉപവകുപ്പ് ഉം കൂട്ടിച്ചേര്ക്കും.
ഈ നിര്ദിഷ്ട ഭേദഗതികളിലൂടെ വാസയോഗ്യമായ സ്ഥലങ്ങളിലെ അനധികൃത കുടിയേറ്റങ്ങള് ഒഴിപ്പിക്കുന്നതിനുള്ള ചുരുക്കം നടപടിക്രമങ്ങള് എസ്റ്റേറ്റ് ഓഫീസര്ക്ക് നടപ്പിലാക്കാന് സഹായിക്കും. കുടാതെ തര്ക്കം നടക്കുന്ന സമയത്ത് താമസിച്ചിരുന്നവരില് നിന്നു കേടുപാടുകള്ക്കുളള നഷ്ടപരിഹാരം ചുമത്താനും കഴിയും.
ഗവമെന്റ് കെട്ടിടങ്ങളില് നിന്നും അനധികൃത കുടിയേറ്റക്കാരെ വേഗത്തില് ഒഴിപ്പിക്കുന്നതിന് ഈ ബില് ഗുണം ചെയ്യും. അര്ഹരായവര്ക്ക് വാസയോഗ്യമായ കെട്ടിടങ്ങളുടെ ലഭ്യത വര്ധിപ്പിക്കുകയും ചെയ്യും.
പശ്ചാത്തലം:
ഇന്ത്യാ ഗവണ്മെന്റിന് സര്ക്കാരിന്റെ സ്ഥലങ്ങളില് നിന്നുള്ള അനധികൃത കുടിയേറ്റം ഒഴിപ്പിക്കേണ്ടത് 1971ലെ പി.പി.ഇ. നിയമത്തിലെ വ്യവസ്ഥകള്ക്കുള്ളില് നിന്നുകൊണ്ടായിരുന്നു. എന്നാല് ഒഴിപ്പിക്കല് നടപടികള് ദീര്ഘകാലം എടക്കുകയും അതിലൂടെ ഗവണ്മെന്റ് താമസസൗകര്യങ്ങള് ആശ്രിതര്ക്ക് ലഭിക്കുതിന് കാലതമാസം എടുക്കുകയും ചെയ്യും.
നിലവിലെ പി.പി.ഇ. നിയമം 1971 നെ പി.പി.ഇ. ഭേദഗതി ബില് 2015 ആയി ഭേദഗതി ചെയ്തിരുന്നു. ഇതില് ഒഴിപ്പിക്കല് നടപടിക്രമങ്ങള് അഞ്ചുമുതല് ഏഴു ആഴ്ചവരെ സമയം എടുക്കുമായിരുന്നു. എന്നാല് ഇത് അതിലും കൂടുതല്, ചിലപ്പോള് ഒരുവര്ഷം വരെ, അനധികൃത കുടിയേറ്റക്കാരെ ഒഴിപ്പിക്കാന് കാലതമാസം എടുത്തിരുന്നു. എന്നാല് നിര്ദ്ദിഷ്ട ബില്ലില് സ്റ്റേറ്റ് ഓഫീസര് നോട്ടീസ് നല്കുക, ഷോകോസ് നോട്ടീസ് കൊടുക്കക, അന്വേഷിക്കുക തുടങ്ങിയ വിശദമായ ഒരു നടപടിക്രമവുമില്ല. അതിനൊക്കെ പകരം അദ്ദേഹത്തിനോ, അവര്ക്കോ ചുരുങ്ങിയ ഒഴിപ്പിക്കല് നടപടി ക്രമങ്ങള് ആരംഭിക്കാം.
രാജ്യത്തെ പൗരന്മാര്ക്ക് വേണ്ടിയുള്ള ഗവണ്മെന്റിന്റെ സുതാര്യവും തടസ്സരഹിതവുമായ ഭരണത്തിന്റെ മറ്റൊരു പ്രതിഫലനം കൂടിയാണ് ഈ തീരുമാനം.
രാഷ്ട്രപതിയുടെ കാര്യാലയം
സർദാർ വല്ലഭായ് പട്ടേലിന്റെ ജന്മവാർഷിക ദിനത്തിൽ രാഷ്ട്രപതി ശ്രദ്ധാഞ്ജലി അർപ്പിച്ചു
സർദാർ വല്ലഭായ് പട്ടേലിന്റെ ജന്മവാർഷികദിനത്തിൽ ഇന്ത്യൻ രാഷ്ട്രപതി ശ്രീ രാംനാഥ് കോവിന്ദ് രാഷ്ട്രപതി ഭവനിൽ ശ്രദ്ധാഞ്ജലി അർപ്പിച്ചു. രാഷ്ട്രപതി ഭവനിലെ സർദാർ വല്ലഭായ് പട്ടേലിന്റെ ഛായാചിത്രത്തിന് മുന്നിൽ രാഷ്ട്രപതിയും ഉദ്യോഗസ്ഥരും പുഷ്പാർച്ചന നടത്തി.
ഇന്ന് പുലർച്ചെ ന്യൂഡൽഹിയിലെ സർദാർ പട്ടേൽ ചൗക്ക് സന്ദർശിച്ച് രാഷ്ട്രപതി സർദാർ വല്ലഭായ് പട്ടേലിന്റെ പ്രതിമക്ക് മുന്നിൽ ശ്രദ്ധാഞ്ജലി അർപ്പിച്ചു.
പ്രധാനമന്ത്രിയുടെ ഓഫീസ്
അരുണ് ജെയ്റ്റ്ലിയുടെ ആദ്യ പുണ്യ തിഥിയില് അദ്ദേഹത്തെ അനുസ്മരിച്ച് പ്രധാനമന്ത്രി
അരുണ് ജെയ്റ്റ്ലിയുടെ ആദ്യ പുണ്യ തിഥിയില് പ്രധാനമന്ത്രി ശ്രീ നരേന്ദ്ര മോദി അദ്ദേഹത്തെ അനുസ്മരിച്ചു.
''കഴിഞ്ഞ വര്ഷം ഈ ദിവസമാണ് നമുക്ക് ശ്രീ അരുണ് ജെയ്റ്റ്ലി ജിയെ നഷ്ടപ്പെട്ടത്. എനിക്ക് എന്റെ സുഹൃത്തിന്റൈ അഭാവം നന്നായി അനുഭവപ്പെടുന്നു.
അരുണ് ജി ചുറുചുറുക്കോടെ ഇന്ത്യയെ സേവിച്ചു. അദ്ദേഹത്തിന്റെ നര്മ്മോക്തി, ബുദ്ധിശക്തി, നിയമപരിജ്ഞാനം, ഊഷ്മള വ്യക്തിത്വം എന്നിവ ഐതിഹാസികമായിരുന്നു.''- പ്രധാനമന്ത്രി ട്വീറ്റ് ചെയ്തു.
പ്രധാനമന്ത്രിയുടെ ഓഫീസ്
ഭാരൂച് ആശുപത്രി തീപിടുത്തത്തിൽ പ്രധാനമന്ത്രി അനുശോചിച്ചു
ഗുജറാത്തിലെ ഭാരൂച്ചിലുള്ള ആശുപത്രിയിലെ തീപിടുത്തത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു:
"ബറൂച്ചിലെ ഒരു ആശുപത്രിയിൽ ഉണ്ടായ തീപിടുത്തത്തിൽ ജീവനുകൾ നഷ്ടപ്പെട്ടതിൽ വേദനിക്കുന്നു. ദുഖാർത്ഥരായ കുടുംബങ്ങൾക്ക് അനുശോചനം."
(
പ്രധാനമന്ത്രിയുടെ ഓഫീസ്
ആ ദ്യ ഡോസ് വാക്സിനേഷൻ 100% കൈവരിച്ച ഗോവയെ പ്രധാനമന്ത്രി പ്രശംസിച്ചു
ഗോവയിലെ 100% അർഹരായ ജനങ്ങൾക്ക് കോവിഡ് -19 വാക്സിനുകളുടെ ആദ്യ ഡോസ് നൽകിയതിന് സംസ്ഥാനത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഗോവ മുഖ്യമന്ത്രി ഡോ. പ്രമോദ് സാവന്തിന്റെ ട്വീറ്റ് പങ്കിടുന്നതിനിടെ പ്രധാനമന്ത്രി പറഞ്ഞു, "നന്നായി ചെയ്തു ഗോവ! മികച്ച പരിശ്രമം, നമ്മുടെ ഡോക്ടർമാരുടെയും നവീനാശയക്കാരുടെയും കൂട്ടായ മനോഭാവത്തിലൂടെയും സാമര്ഥ്യത്താലും ശക്തിപ്പെട്ടിരിക്കുന്നു."
(
പ്രധാനമന്ത്രിയുടെ ഓഫീസ്
ദേശീയ ഫിലാറ്റലിക് എക്സിബിഷൻ 'അമൃത് പെക്സ് 2023' ൽ സ്കൂൾ വിദ്യാർത്ഥികളുടെ സജീവ പങ്കാളിത്തത്തെ പ്രധാനമന്ത്രി അഭിനന്ദിച്ചു
ആസാദി കാ അമൃത് മഹോത്സവത്തിന് കീഴിൽ സംഘടിപ്പിച്ച ദേശീയ ഫിലാറ്റലിക് എക്സിബിഷൻ ‘അമൃത്പെക്സ് 2023’-ലെ സ്കൂൾ വിദ്യാർത്ഥികളുടെ സജീവ പങ്കാളിത്തം ഫിലാറ്റലിയിലും കത്ത് എഴുതുന്നതിലും കൂടുതൽ താൽപ്പര്യമുണ്ടാക്കാൻ നല്ല വഴിയാണെന്ന് പ്രധാനമന്ത്രി പറഞ്ഞു.
ഇന്ത്യ പോസ്റ്റിന്റെ ട്വീറ്റ് ത്രെഡിന് മറുപടിയായി പ്രധാനമന്ത്രി പറഞ്ഞു;
“ഫിലാറ്റലിയിലും കത്ത് എഴുതുന്നതിലും കൂടുതൽ താൽപ്പര്യത്തിനുള്ള നല്ല മാർഗം. കൂടുതൽ ചെറുപ്പക്കാർ ഈ പ്രവർത്തനങ്ങൾ ഏറ്റെടുക്കുമെന്ന് ഞാൻ പ്രതീക്ഷിക്കുന്നു.
ധനകാര്യ മന്ത്രാലയം
കേന്ദ്ര ധനമന്ത്രി നിര്മ്മല സീതാരാമന് ധനകാര്യമേഖല, മൂലധന വിപണി പ്രതിനിധികളുമായി ചര്ച്ച നടത്തി
അടുത്ത കേന്ദ്ര ബജറ്റ്അവതരിപ്പിക്കുന്നതിന് മുന്നോടിയായി ധനകാര്യമന്ത്രി ശ്രീ. നിര്മ്മല സീതാരാമന് സാമ്പത്തികരംഗത്തെ വിവിധ മേഖലകളുമായികൂടിയാലോചനകള് തുടരുകയാണ്. മൂലധന വിപണി, ധനകാര്യമേഖലഎന്നിവയുടെ പ്രതിനിധികളുമായിഅവര് ന്യൂഡല്ഹിയില്ഇന്ന് ചര്ച്ച നടത്തി. മൂലധന വിപണികളുമായി ബന്ധപ്പെട്ട പ്രശ്നങ്ങള് ബാങ്കിംഗ്ഇതര ധനകാര്യസ്ഥാപനങ്ങള്, ബദല് നിക്ഷേപ ഫണ്ടുകള്മുതലായവിഷയങ്ങള്ചര്ച്ചയില്ഉള്പ്പെട്ടു.
ധനകാര്യമേഖലയെ പ്രതിനിധീകരിച്ച്റിസര്വ്വ് ബാങ്ക്ഡെപ്യൂട്ടിഗവര്ണര് ശ്രീ. എന്.എസ്.വിശ്വനാഥന്, സ്റ്റേറ്റ് ബാങ്ക്ഓഫ്ഇന്ത്യ ചെയര്മാന് ശ്രീ. രജനീഷ്കുമാര്, പഞ്ചാബ് നാഷണല് ബാങ്ക് ചെയര്മാന് ശ്രീ. സുനില് മേത്ത, എല്.ഐ.സി മാനേജിംഗ്ഡയറക്ടര് ശ്രീ. രാകേഷ് മോഹന് ദിവാന്, മുത്തൂറ്റ് ഗ്രൂപ്പ്സീനിയര്വൈസ് പ്രസിഡന്റ് ശ്രീ. രാജീവ് ആനന്ദ്, ആക്സിസ് ബാങ്ക്എക്സിക്യൂട്ടീവ്ഡയറക്ടര് ശ്രീ. അഷൂഖുള്ളര്, സിറ്റി ബാങ്ക്ഇന്ത്യസി.ഇ.ഒ ശ്രീ. അഭീക്ക് ബറുവതുടങ്ങി 25 ലേറെ പേര്ചര്ച്ചയില്സംബന്ധിച്ചു.
കേന്ദ്ര ധനകാര്യസഹമന്ത്രി ശ്രീ. അനുരാഗ്ഠാക്കൂര്, ധനകാര്യസെക്രട്ടറിശ്രീ. സുഭാഷ് സിഗാര്ഗ്എ ന്നിവരും സന്നിഹിതരായിരുന്നു.
ND/MRD
(Visitor Counter : 44
പ്രധാനമന്ത്രിയുടെ ഓഫീസ്
ചുഴലിക്കാറ്റിനെ കുറിച്ച് മഹാരാഷ്ട്ര, ഗുജറാത്ത് മുഖ്യമന്ത്രിമാരുമായി പ്രധാനമന്ത്രി സംസാരിച്ചു
ചുഴലിക്കാറ്റിനെ സംബന്ധിച്ചു പ്രധാനമന്ത്രി ശ്രീ. നരേന്ദ്ര മോദി മഹാരാഷ്ട്ര മുഖ്യമന്ത്രി ശ്രീ. ഉദ്ധവ് താക്കറെ, ഗുജറാത്ത് മുഖ്യമന്ത്രി ശ്രീ വിജയ് രൂപാണി, ദാമന് ദിയു, ദാദ്ര ആന്ഡ് നഗര് ഹവേലി അഡ്മിനിസ്ട്രേറ്റര് ശ്രീ. പ്രഫുല് കെ.പട്ടേല് എന്നിവരുമായി ചുഴലിക്കാറ്റിനെ സംബന്ധിച്ചു ചര്ച്ച നടത്തി. കേന്ദത്തില്നിന്നു സാധ്യമായ എല്ലാ സഹായവും പ്രധാനമന്ത്രി വാഗ്ദാനം ചെയ്തു.
പ്രധാനമന്ത്രിയുടെ ട്വീറ്റിലൂടെ അറിയിച്ചു: 'ചുഴലിക്കാറ്റിനെ സംബന്ധിച്ചു പ്രധാനമന്ത്രി ശ്രീ. നരേന്ദ്ര മോദി മഹാരാഷ്ട്ര മുഖ്യമന്ത്രി ശ്രീ. ഉദ്ധവ് താക്കറെ, ഗുജറാത്ത് മുഖ്യമന്ത്രി ശ്രീ വിജയ് രൂപാണി, ദാമന് ദിയു, ദാദ്ര ആന്ഡ് നഗര് ഹവേലി അഡ്മിനിസ്ട്രേറ്റര് ശ്രീ. പ്രഫുല് കെ.പട്ടേല് എന്നിവരുമായി ചുഴലിക്കാറ്റിനെ സംബന്ധിച്ചു ചര്ച്ച നടത്തി. കേന്ദത്തില്നിന്നു സാധ്യമായ എല്ലാ സഹായവും പ്രധാനമന്ത്രി വാഗ്ദാനം ചെയ്തു.'
(
ധനകാര്യ മന്ത്രാലയം
2022-23 ബജറ്റിൽ മൊത്ത ആഭ്യന്തര ഉത്പാദനത്തിന്റെ 6.4% ധനക്കമ്മി കണക്കാക്കുന്നു
ന്യൂ ഡൽഹി, ഫെബ്രുവരി 01 , 2022
· 2022-23 ലെ ധനക്കമ്മി GDP യുടെ 6.4 ശതമാനമായി കണക്കാക്കപ്പെടുന്നു. ഇത് 2025-26 ഓടെ ധനക്കമ്മി 4.5 ശതമാനത്തിൽ താഴെയായി നിലനിർത്തുന്നതിനുള്ള ധനപരമായ ഏകീകരണത്തിന്റെ വിശാല പാതയുമായി പൊരുത്തപ്പെടുന്നതാണെന്ന് കേന്ദ്ര ധന, കോർപ്പറേറ്റ് കാര്യ മന്ത്രി ശ്രീമതി നിർമ്മല സീതാരാമൻ പ്രഖ്യാപിച്ചു. 2022-23 ലെ കേന്ദ്ര ബജറ്റ് ഇന്ന് പാർലമെന്റിൽ അവതരിപ്പിക്കുകയായിരുന്നു അവർ. കൂടാതെ, ബജറ്റ് അടങ്കലിൽ പ്രവചിക്കുന്ന 6.8 ശതമാനത്തിൽ നിന്ന് നടപ്പുവർഷത്തെ പുതുക്കിയ ധനക്കമ്മി GDP യുടെ 6.9 ശതമാനമായി കണക്കാക്കപ്പെടുന്നു.
· 2022-23 സാമ്പത്തിക വർഷത്തെ ഗവൺമെന്റിന്റെ ധനക്കമ്മിയായി കണക്കാക്കിയിരിക്കുന്നത് 16,61,196 കോടി രൂപ. 2021-22 ലെ പുതുക്കിയ എസ്റ്റിമേറ്റുകൾ പ്രകാരം 15,91,089 കോടി രൂപ ധനക്കമ്മിയാണ്. ബജറ്റ് എസ്റ്റിമേറ്റിൽ ഇത് 15,06,812 കോടി രൂപയായിരുന്നു.
· കേന്ദ്ര ബജറ്റിലെ മൂലധനച്ചെലവിനുള്ള വിഹിതം 35.4 ശതമാനം വർധിപ്പിക്കുകയാണെന്ന് ധനമന്ത്രി പ്രസ്താവിച്ചു. നടപ്പുവർഷത്തെ 5.54 ലക്ഷം കോടി രൂപയിൽ നിന്ന് 2022-23 ൽ 7.50 ലക്ഷം കോടി രൂപയുടെ വർദ്ധന. ഇത് 2019-20 ലെ മൂലധനച്ചെലവിന്റെ 2.2 മടങ്ങ് അധികമാണ്. 2022-23ൽ ഇത് GDP യുടെ 2.9 ശതമാനമായിരിക്കും.
· മൂലധന ചെലവും, സംസ്ഥാനങ്ങൾക്ക് മൂലധന ആസ്തികൾ സൃഷ്ടിക്കുന്നതിന് നൽകിയ ഗ്രാന്റ്സ്-ഇൻ-എയ്ഡ് ഉൾപ്പടെ കേന്ദ്ര സർക്കാറിന്റെ 'ഫലപ്രദമായ മൂലധനച്ചെലവ്'  2022-23ൽ 10.68 ലക്ഷം കോടി രൂപയായി കണക്കാക്കുന്നു. ഇത് GDP യുടെ 4.1% ആയിരിക്കുമെന്നും മന്ത്രി അറിയിച്ചു.
· 2022-23 ൽ കണക്കാക്കിയിരിക്കുന്ന മൊത്തം ചെലവ് 39.45 ലക്ഷം കോടി രൂപ, കടമെടുപ്പ് ഒഴികെയുള്ള മൊത്തം വരവ് 22.84 ലക്ഷം കോടി രൂപ. 2021-22 ലെ ബജറ്റ് എസ്റ്റിമേറ്റ് 34.83 ലക്ഷം കോടി രൂപ. 2021-22 ലെ പുതുക്കിയ എസ്റ്റിമേറ്റ് 37.70 ലക്ഷം കോടി രൂപ.
· 2022-23 ലെ ഗവൺമെന്റിന്റെ മൊത്തം വിപണി വായ്പ 11,58,719 കോടി രൂപയായി കണക്കാക്കുന്നു.2021-22-ലേക്കുള്ള പുതുക്കിയ എസ്റ്റിമേറ്റുകളിൽ വിപണി വായ്പ 8,75,771 കോടി രൂപ; ബജറ്റ് എസ്റ്റിമേറ്റുകളിൽ വിപണി വായ്പ 9,67,708 കോടി രൂപ ആയിരുന്നു.
RRTN/SKY
(
പ്രത്യേക സേവനങ്ങളും ഫീച്ചറുകളും
കാർഷിക രംഗത്തെ പ്രശ്നപരിഹാരത്തിന് നിർമ്മിത ബുദ്ധി : സി ടി സി ആർ ഐയും പാലക്കാട് ഐഐടിയും ധാരണാ പത്രം ഒപ്പുവെച്ചു
കാർഷിക മേഖലയിലെ പ്രധാന പ്രശ്നങ്ങൾക്കുള്ള പരിഹാരത്തിനായി നിർമ്മിത ബുദ്ധിയുടെ വിനിയോഗം സംബന്ധിച്ച് തിരുവനന്തപുരത്തെ കേന്ദ്ര കിഴങ്ങുവിള ഗവേഷണ സ്ഥാപനം  പാലക്കാട്ടെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജിയുമായി  ധാരണാപത്രത്തിൽ ഒപ്പുവെച്ചു. പാലക്കാട് ഐഐടിയിൽ ഇന്ന് നടന്ന ചടങ്ങിൽ സിടിസിആർഐ ഡയറക്ടർ ഡോ. ജി. ബൈജുവും ഐഐടി ഇൻഡസ്ട്രി കൊളാബോറേഷൻ ആൻഡ് സ്പോൺസേഡ് റിസർച്ച് ഡീൻ ഡോ. എസ്സ്. മോഹനും ഐഐടി ഡയറക്ടർ ഡോ. ശേഷാദ്രി ശേഖറിന്റെ സാന്നിധ്യത്തിലാണ് ധാരണാപത്രം ഒപ്പു വെച്ചത്. ധാരണാ പത്രപ്രകാരം സ്മാർട്ട് കൃഷിക്ക് വേണ്ടുന്ന സെൻസർ അധിഷ്ഠിത കൃഷി സാങ്കേതിക വിദ്യകളും മറ്റ് പ്രധാന വിഷയങ്ങളിലും സംയുക്തമായി ഗവേഷണം നടത്തും .
സിടിസിആർഐ ശാസ്ത്രജ്ഞരായ ഡോ. വി. എസ്സ്. സന്തോഷ് മിത്ര, ഡോ. ടി. മകേഷ്കുമാർ, ഐഐടി അസിസ്റ്റന്റ് പ്രൊഫസർമാരായ ഡോ. വി. ശ്രീനാഥ്, ഡോ. സത്യജിത് ദാസ് തുടങ്ങിയവർ പങ്കെടുത്തു.
'Signing of MoU with IIT, Palakkad. Prof A. Seshadri Sekhar, Director, IIT, and Dr. Santhakumar along with CTCRI director Dr. G. Byju are seen'.
--ND--
(Visitor Counter : 52
പ്രധാനമന്ത്രിയുടെ ഓഫീസ്
കര്ണാടക മന്ത്രി ശ്രീ ഉമേഷ് കട്ടിയുടെ നിര്യാണത്തില് പ്രധാനമന്ത്രിയുടെ അനുശോചനം
കര്ണാടക മന്ത്രി ശ്രീ ഉമേഷ് കട്ടിയുടെ നിര്യാണത്തില് പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു;
'കര്ണ്ണാടകയുടെ വികസനത്തിന് സമ്പന്നമായ സംഭാവനകള് നല്കിയ പരിചയസമ്പന്നനായ നേതാവായിരുന്നു ശ്രീ ഉമേഷ് കട്ടി ജി. അദ്ദേഹത്തിന്റെ വിയോഗം വേദനിപ്പിച്ചു. ഈ ദുഃഖകരമായ വേളയില് എന്റെ ചിന്തകള് അദ്ദേഹത്തിന്റെ കുടുംബത്തിനും, പിന്തുണ്ക്കാര്ക്കും ഒപ്പമാണ്. ഓം ശാന്തി.'
--ND--
Shri Umesh Katti Ji was an experienced leader who made rich contributions to Karnataka’s development. Pained by his demise. My thoughts are with his family and supporters in this tragic hour. Om Shanti.
— Narendra Modi  September 7, 2022
ಶ್ರೀ ಉಮೇಶ್ ಕತ್ತಿ ಜಿ ಅವರು ಕರ್ನಾಟಕದ ಅಭಿವೃದ್ಧಿಗೆ ಸಮೃದ್ಧ ಕೊಡುಗೆಗಳನ್ನು ನೀಡಿದ ಅನುಭವಿ ನಾಯಕರಾಗಿದ್ದರು. ಅವರ ನಿಧನದಿಂದ ನೋವಾಗಿದೆ. ಈ ದುಃಖಕರ ಸಮಯದಲ್ಲಿ ಅವರ ಕುಟುಂಬ ಮತ್ತು ಬೆಂಬಲಿಗರಿಗೆ ನನ್ನ ಸಂತಾಪಗಳು. ಓಂ ಶಾಂತಿ.
— Narendra Modi  September 7, 2022
(
പ്രത്യേക സേവനങ്ങളും ഫീച്ചറുകളും
വിദ്യാർത്ഥികൾക്കൊപ്പം പ്രധാനമന്ത്രിയുടെ 'പരീക്ഷ പേ ചര്ച്ച' പരിപാടിയിൽ വെര്ച്വലായി പങ്കെടുത്ത് കേരള ഗവർണർ ആരിഫ് മുഹമ്മദ് ഖാൻ
(ജീവിതത്തിലെ ചെറുതും വലുതുമായ എല്ലാ കാര്യങ്ങളിൽ നിന്നും പഠിക്കാൻ ശ്രമിക്കണമെന്ന് വിദ്യാർത്ഥികളോട് ഗവർണർ
കൊച്ചി, ഏപ്രിൽ 01, 2022
പ്രധാനമന്ത്രി ശ്രീ നരേന്ദ്ര മോദി വിദ്യാര്ത്ഥികളുമായി നടത്തുന്ന ആശയവിനിമയ പരിപാടിയായ 'പരീക്ഷ പേ ചര്ച്ച' യുടെ അഞ്ചാം ലക്കത്തിൽ വിദ്യാർത്ഥികൾക്കൊപ്പം കൊച്ചിയില് നിന്നും പങ്കെടുത്ത് കേരള ഗവർണർ ശ്രീ ആരിഫ് മുഹമ്മദ് ഖാൻ. എറണാകുളം സെന്റ് തെരേസാസ് കോളേജിൽ ഓൺലൈൻ ആയി സംഘടിപ്പിച്ച പരിപാടിയില് സെന്റ് തെരേസാസ് സി ജി എച്ച് എസ് എസിലെ വിദ്യാർത്ഥിനികൾ, അധ്യാപകർ എന്നിവർ പങ്കെടുത്തു.
വിദ്യാര്ത്ഥികളില് പിരിമുറുക്കമില്ലാത്ത അന്തരീക്ഷം സൃഷ്ടിക്കുന്നതിനായി പ്രധാനമന്ത്രി ശ്രീ നരേന്ദ്ര മോദി നയിക്കുന്ന 'എക്സാം വാരിയേഴ്സ്' എന്ന പ്രസ്ഥാനത്തിന്റെ ഭാഗമാണ് പരീക്ഷാ പേ ചര്ച്ച.
പരിപാടിയെ തുടർന്ന് വിദ്യാര്ഥിനികളുമായി സംവദിച്ച ശ്രീ ആരിഫ് മുഹമ്മദ് ഖാൻ, വിജയം എന്നതിനർത്ഥം നിങ്ങൾ എല്ലാ ശ്രമങ്ങളിലും വിജയിക്കുന്നു എന്നല്ല എന്നും, മറിച്ച് തോൽവിയിലും ആ ശ്രമങ്ങൾ ഉപേക്ഷിക്കുന്നില്ല എന്നതിലാണെന്നും അദ്ദേഹം പറഞ്ഞു. ജീവിതത്തിലെ ചെറുതും വലുതുമായ എല്ലാ കാര്യങ്ങളിൽ നിന്നും ഒരാൾ പഠിക്കാൻ ശ്രമിക്കണം എന്ന് വിദ്യാർത്ഥികളോട് ഉപദേശിച്ച അദ്ദേഹം പരാജയങ്ങളേക്കാൾ മികച്ച ഒരു അധ്യാപകനില്ല എന്നും ചൂണ്ടിക്കാട്ടി.
നമ്മൾ അസാധാരണരെന്ന് കരുതുന്ന ആളുകൾ ജനിക്കുമ്പോൾ തന്നെ അങ്ങനെ അല്ല എന്ന് പറഞ്ഞ ഗവർണർ, എല്ലാവർക്കും അസാധാരണരായി മാറാനുള്ള കഴിവുണ്ട് എന്നും കൂട്ടിച്ചേർത്തു. യഥാർത്ഥ വെല്ലുവിളികളെ അഭിമുഖീകരിക്കാൻ മനസ്സിനെ എപ്പോഴും പരിശീലിപ്പിക്കുന്നവരാണ് അസാധാരണരായ ആളുകൾ. അവർ അവരുടെ മുന്നിൽ അനുദിനം പുതിയ വെല്ലുവിളികൾ സ്ഥാപിക്കുകയും അവയെ നേരിടാൻ മനസ്സിനെ പരിശീലിപ്പിക്കുകയും ചെയ്യുന്നു.
സമ്മര്ദ്ദങ്ങളില്ലാതെ പരീക്ഷകളെ അഭിമുഖീകരിക്കണമെന്നും അധ്യാപകരും രക്ഷിതാക്കളും ഇതേക്കുറിച്ച് ബോധവാന്മാരാകണമെന്നും ഗവര്ണര് പറഞ്ഞു.
വിദ്യാഭ്യാസ മന്ത്രാലയം
കാശി തമിഴ് സംഗമം’ പ്രധാനമന്ത്രി വാരാണസിയിൽ ‘ഉദ്ഘാടനം ചെയ്യും.
പ്രധാനമന്ത്രിയുടെ കാശി സന്ദർശനത്തിന് മുന്നോടിയായുള്ള ക്രമീകരണങ്ങൾ കേന്ദ്രമന്ത്രി ധർമ്മേന്ദ്ര പ്രധാൻ വിലയിരുത്തി
ഉത്തർപ്രദേശിലെ വാരാണസിയിൽ ‘കാശി തമിഴ് സംഗമം’ എന്ന പേരിൽ ഒരു മാസം നീളുന്ന പരിപാടി പ്രധാനമന്ത്രി ശ്രീ നരേന്ദ്ര മോദി നാളെ  ഉദ്ഘാടനം ചെയ്യും. രാജ്യത്തെ ഏറ്റവും പ്രധാനപ്പെട്ടതും പ്രാചീനവുമായ പഠന കേന്ദ്രങ്ങളായ തമിഴ്നാടിനും കാശിക്കുമിടയിലുള്ള പഴക്കമുള്ള ബന്ധം വീണ്ടും കണ്ടെത്തി പുനഃസ്ഥാപിക്കുകയും ആഘോഷിക്കുകയും ചെയ്യുക എന്ന ലക്ഷ്യത്തോടെ 2022 നവംബർ 17 മുതൽ ഡിസംബർ 16 വരെ വാരാണസിയിൽ  'കാശി തമിഴ് സംഗമം' സംഘടിപ്പിക്കുന്നു.
പ്രധാനമന്ത്രിയുടെ കാശി സന്ദർശനത്തിന് മുന്നോടിയായുള്ള ക്രമീകരണങ്ങളും , കാശി തമിഴ് സംഗമത്തിന്റെ ഒരുക്കങ്ങളും കേന്ദ്ര വിദ്യാഭ്യാസ, നൈപുണ്യ വികസന സംരംഭകത്വ മന്ത്രി ശ്രീ ധർമേന്ദ്ര പ്രധാൻ വിലയിരുത്തി. കാശി തമിഴ് സംഗമം വിജയകരമായി സംഘടിപ്പിക്കുന്നതിന് റെയിൽവേ മന്ത്രി, തമിഴ്നാട് ഗവർണർ, യുപി ഗവൺമെന്റിന്റെ ഉദ്യോഗസ്ഥർ, മറ്റ് പ്രധാന പങ്കാളികൾ എന്നിവരുമായി അദ്ദേഹം കൂടിക്കാഴ്ചകൾ നടത്തിയിരുന്നു.
സാംസ്കാരികം, ടെക്സ്റ്റൈൽസ്, റെയിൽവേ, ടൂറിസം, ഭക്ഷ്യ സംസ്കരണം, വാർത്ത വിതരണ പ്രക്ഷേപണം തുടങ്ങിയ മന്ത്രാലയങ്ങളുമായും യുപി ഗവണ്മെന്റ്മായും സഹകരിച്ചാണ് കേന്ദ്ര വിദ്യാഭ്യാസ മന്ത്രാലയം കാശി തമിഴ് സംഗമം സംഘടിപ്പിക്കുന്നത് . രണ്ട് പ്രദേശങ്ങളിലെയും പണ്ഡിതന്മാർ, വിദ്യാർത്ഥികൾ, തത്ത്വചിന്തകർ, വ്യാപാരികൾ, കരകൗശല വിദഗ്ധർ, കലാകാരന്മാർ, മറ്റ് ജീവിത മേഖലകളിൽ നിന്നുള്ള ആളുകൾ എന്നിവർക്ക് ഒത്തുചേരാനും അവരുടെ അറിവ്, സംസ്കാരം, മികച്ച സമ്പ്രദായങ്ങൾ എന്നിവ പങ്കിടാനും പരസ്പരം അനുഭവത്തിൽ നിന്ന് പഠിക്കാനും അവസരമൊരുക്കുകയാണ് പരിപാടിയുടെ ലക്ഷ്യം . ഇന്ത്യൻ വിജ്ഞാന സംവിധാനങ്ങളുടെ സമ്പത്ത് ആധുനിക വിജ്ഞാന സംവിധാനങ്ങളുമായി സമന്വയിപ്പിക്കുന്നതിന് ദേശീയ വിദ്യാഭ്യാസ നയം 2020-ന്റെ ഊന്നലുമായി ഈ ശ്രമം സമന്വയിപ്പിച്ചിരിക്കുന്നു. ഐഐടി മദ്രാസും ബനാറസ് ഹിന്ദു സർവ്വകലാശാലയുമാണ് പരിപാടിയുടെ രണ്ട് നിർവ്വഹണ ഏജൻസികൾ.
വിദ്യാഭ്യാസം , സാഹിത്യം, സംസ്കാരം, കരകൗശലം , ആത്മീയം, പൈതൃകം, ബിസിനസ്സ്, സംരംഭകർ, പ്രൊഫഷണലുകൾ തുടങ്ങി 12 വിഭാഗങ്ങളിലായി തമിഴ്നാട്ടിൽ നിന്നുള്ള 2500-ലധികം പ്രതിനിധികൾ 8 ദിവസത്തെ പര്യടനങ്ങളിൽ വാരാണസി സന്ദർശിക്കും. ഒരേ തൊഴിൽ, കച്ചവടം , താൽപ്പര്യം എന്നിവയുള്ള പ്രാദേശിക ആളുകളുമായി സംവദിക്കുന്നതിനായി 12 വിഭാഗങ്ങളിൽ ഓരോന്നിനും വേണ്ടി സംഘടിപ്പിച്ചിട്ടുള്ള സെമിനാറുകൾ, സൈറ്റ് സന്ദർശനങ്ങൾ തുടങ്ങിയവയിൽ അവർ പങ്കെടുക്കും. പ്രയാഗ്രാജ്, അയോധ്യ എന്നിവയുൾപ്പെടെ വാരണാസിയിലും പരിസരങ്ങളിലും ഉള്ള താൽപ്പര്യമുള്ള സ്ഥലങ്ങളും പ്രതിനിധികൾ സന്ദർശിക്കും. ബിഎച്ച്യുവിലെയും മറ്റ് ഉന്നത വിദ്യാഭ്യാസ സ്ഥാപനങ്ങളിലെയും വിദ്യാർത്ഥികൾ അക്കാദമിക് പ്രോഗ്രാമുകളിൽ പങ്കെടുക്കും. രണ്ട് മേഖലകളിലെയും വിവിധ മേഖലകളുമായി ബന്ധപ്പെട്ട താരതമ്യ രീതികൾ അവർ പഠിക്കുകയും പഠനങ്ങൾ രേഖപ്പെടുത്തുകയും ചെയ്യും. 200 വിദ്യാർത്ഥികളടങ്ങുന്ന ആദ്യ സംഘത്തിനു നവംബർ 17 ന് ചെന്നൈ റെയിൽവേ സ്റ്റേഷനിൽ നിന്ന് തമിഴ്നാട് ഗവർണർ ശ്രീ ആർ എൻ രവി ഫ്ലാഗ് ഓഫ് ചെയ്തു.
--ND--
(Visitor Counter : 66
പ്രധാനമന്ത്രിയുടെ ഓഫീസ്
ലതാ മങ്കേഷ്കറെ അവരുടെ ജന്മവാർഷികത്തിൽ പ്രധാനമന്ത്രി അനുസ്മരിച്ചു
പ്രധാനമന്ത്രി ശ്രീ നരേന്ദ്ര മോദി ലതാ മങ്കേഷ്കറിന്റെ ജന്മദിനത്തിൽ അവരെ അനുസ്മരിച്ചു.
അയോധ്യയിലെ ഒരു ചൗക്കിന് ലതാ ദീദിയുടെ പേരിടുമെന്നും ശ്രീ മോദി അറിയിച്ചു. ഇത് ഇന്ത്യയിലെ ഏറ്റവും മഹത്തായ ബിംബങ്ങളിലൊന്നിനുള്ള ഉചിതമായ ആദരാഞ്ജലിയാണെന്നും അദ്ദേഹം പറഞ്ഞു.
പ്രധാനമന്ത്രി ട്വീറ്റ് ചെയ്തു :
"ലതാ ദീദിയെ അവരുടെ ജന്മവാർഷികത്തിൽ ഓർക്കുന്നു. ഒരുപാട് കാര്യങ്ങൾ ഞാൻ ഓർക്കുന്നു... വളരെയധികം സ്നേഹം ചൊരിയുന്ന അവരുടെ അസംഖ്യം ഇടപെടലുകൾ. ഇന്ന് അയോധ്യയിലെ ഒരു ചൗക്കിന് അവരുടെ പേരിടാൻ കഴിഞ്ഞതിൽ എനിക്ക് സന്തോഷമുണ്ട്. ഇത് ഇന്ത്യയിലെ ഏറ്റവും മഹത്തായ ബിംബങ്ങളിലൊന്നിനുള്ള ഉചിതമായ ആദരാഞ്ജലിയാണ്."
പ്രധാനമന്ത്രിയുടെ ഓഫീസ്
ഒഡീഷ ട്രെയിൻ ദുരന്തം : പ്രധാനമന്ത്രിയുടെ നേതൃത്വത്തിൽ ഉന്നതതല യോഗം ചേർന്നു ;
പ്രധാനമന്ത്രി ഒഡീഷയിലേക്ക് പുറപ്പെട്ടു
ഒഡീഷയിലുണ്ടായ ട്രെയിൻ അപകടത്തിന്റെ പശ്ചാത്തലത്തിൽ സ്ഥിതിഗതികൾ വിലയിരുത്താൻ പ്രധാനമന്ത്രിയുടെ നേതൃത്വത്തിൽ ഉന്നതതല യോഗം ചേർന്നു. സ്ഥിതിഗതികൾ അവലോകനം ചെയ്യാൻ മോദിയും ഒഡീഷയിലേക്ക് പുറപ്പെട്ടു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു:
"ഒഡീഷയിലുണ്ടായ ട്രെയിൻ അപകടത്തിന്റെ പശ്ചാത്തലത്തിൽ സ്ഥിതിഗതികൾ വിലയിരുത്താൻ പ്രധാനമന്ത്രി നരേന്ദ്ര മോദിയുടെ നേതൃത്വത്തിൽ യോഗം ചേർന്നു. രക്ഷാപ്രവർത്തനം, ദുരിതാശ്വാസം, ദുരിതബാധിതർക്ക് വൈദ്യസഹായം എന്നിവയുമായി ബന്ധപ്പെട്ട കാര്യങ്ങൾ അവലോകന യോഗത്തിൽ ചർച്ച ചെയ്തു.
ട്രെയിൻ അപകടത്തിന്റെ പശ്ചാത്തലത്തിൽ സ്ഥിതിഗതികൾ വിലയിരുത്തുന്നതിനായി പ്രധാനമന്ത്രി നരേന്ദ്ര മോദി ഒഡീഷയിലേക്ക് പോകുകയാണ്."